HOBOTNICA
Prevod i adaptacija: Dule, Miša i Zoki Çhalma™, 2010.
U jednom gradu na Siciliji,
Šef policije Marineo, je ubijen.
Istog dana, stižu vesti o još jednoj smrti.
Samoubistvo markize Peči Šjaloje.
Korado Katani zamenjuje ubijenog inspektora
i dolazi na Siciliju sa suprugom Elsom i ćerkom Paolom.
Za vreme istrage, Korado upoznaje Titi,
narkomanku, ćerku pokojne markize
i postepeno se zaljubljuje u nju.
Njegov brak sa Elsom je bio već neko vreme u krizi.
Titi odkriva Koradu da je diler heroina
po imenu Čirina,
ubio njenu majku i inspektora Marinea.
Titi, se užasavala Čirine
i zbog droge koju je dobijala od njega,
plašila se da ga prijavi policiji.
Korado ne koristi njeno svedočenje zbog njene sigurnosti
i provocira Čirinu
koji, isfrustriran, postavlja zamku za njega.
Korado to očekuje.
Ranjeni, Čirina završavau zatvoru.
Koradova supruga Elsa, priznaje da ga je prevarila.
Oni odlučuju da se raziđu,
ali njihovo dete želi da ostane sa ocem.
Sad kada je Čirina u zatvoru,
Titi se oseća sigurno i pokušava da se detoksikuje.
I ona se zaljubljuje u Korada.
Koradove istrage dobro napreduju,
on se opasno približava
srcu kriminalne organizacije.
Pomoću revizija banaka,
inspektor otkriva umešanost
istaknutih građana i u trgovinu drogom
i u ubistva.
Čini se da je nezaustavljiv.
sve do dana kada je Paola, njegova draga ćerka,
oteta.
Paola...
Halo.
Imamo vašu kćer.
Ne pokušavaj ništa. Ne govori nikome.
Inače će Vaša ćerka umreti na užasan način.
Čućemo se.
Smiri se...
Ostani smiren...
Moram da ostanem smiren.
HOBOTNICA
PETA EPIZODA
Halo.
Ćao... ti si.
Htela sam da čujem Paolu i vidim kako je.
Halo...
Korado.
Paola... je dobro.
Sprijateljila se sa nekim devojčicama svojih godina
iz dobrih porodica.
Biće kod njih, na obali, neko vreme.
Ovde je mnogo toplo.
Šta je bilo? Zvučiš neraspoloženo.
Ne, veoma sam zauzet... Imam puno posla.
- Moj glas te iritira. - Slušaj, ostavi me na miru...
Očekujem važan poziv.
Ok, izvini. Ćao.
Ćao. Izvini ti.
- Dobro jutro, gospodine. - Dobro jutro.
- Da skuvam kafu? - Ne, hvala.
U stvari, hteo sam da Vam kažem da...
ne morate da dolazite svakog dana.
Paola je kod drugarica.
Ja ću biti na poslu i retko ću dolaziti kući.
- Odredite vreme. - Odgovara četvrtak i subota?
U redu.
Ja ću.
Halo.
Pa, inspektore, da li ćete poslušati?
Šta hoćete?
Prvo odgovor. Da li ćete poslušati?
Da.
Dobro. Obucite se kao i obično,...
Ti kopile.
Idi u kancelariju, ponašaj se kao Bog
i daj naređena budalama sa kojima radiš.
Ali zapamti da od sad, mi dajemo naređenja koja se računaju.
Moja ćerka...
- Tata! - Paola!
Stekli smo prijatelja.
Ona je dobro, za sad.
Hoću da je čujem. Samo na sekund.
Hoću da je čujem. samo na sekund.
Šta vas to košta? Jednu sekundu, molim vas!
Prof. Laudeo je otišao u inostranstvo.
Tačnije, očekivao je Vaš odgovor.
Mogu li da ga pozovem?
Ne znam. Jedva da sam ga poznavao.
Zašto, nešto se dogodilo?
Ne, ništa.
Ništa.
Slušaj, Santamarija, Neću reći ni reči,
ali ako imas nešto da mi kažeš, kaži.
Kaži mi... Kaži mi!
Molim te.
Ja ni ne znam o čemu govorite.
O kome govoriš?
Čovek koji me je pitao da se pridružim njegovoj organizaciji.
O, da! Da li si se čuo s njim?
Ne, ali treba da se vidim s njim i pričam
o određenoj istrazi.
Možda možeš da mi pomogneš da ga pronađem.
Ime mu je Laudeo. Možda se sećaš.
Stalno zovem, ali mi kažu na nije tu.
Hoćeš moje mišljenje?
On samo priča, ili ga je možda neko poslao,
ako je tako on će pozvati tebe, pre ili kasnije.
Ako se to desi, zovi me.Radoznao sam u vezi te organizacije.
Daću ti njegov broj. 79 27 52.
79 27 52. Hvala.
- Inspektore! - Dobro jutro.
Ovo je prvi put da vas vidimo na sudu.
Kome da zahvalimo za ovakvu čast?
Niste obavešteni o najnovijem razvoju situacije?
Vašoj istrazi nad većim delom ovog grada?
Bacili ste svoju mrežu i čini mi se da sam i ja u njoj.
Ali pošto to nije prijatna situacija
Moraću da se branim.
Žao mi je samo što ću morati da plaćam advokata.
Siguran sam da ćete ga naći.
Ja sam nevin, tako da može biti bilo koji.
Dobro ste počeli, ali budite oprezni,
jer velika riba može da Vam prevrne čamac.
Ići ću do kraja.
Želim da Vas vidim na optuženičkoj klupi.
Na Vašu žalost, neću Vas ja braniti na sudu.
Čekajte...
Mislim da biste mogli...
- Vidimo se na sudu. - Sačekajte...
Možda ima nešto...
Nešto o čemu bi prodiskutovali van sudnice.
- Možda negde drugde? - Negde drugde?
Ne razumem.
Ne vidim o čemu nas dvojica imamo da razgovaramo.
Nek Vam to bude jasno.
Olga!
Idete u šetnju?
Moramo da razgovaramo.
Da li se dobro osećate?
Jeste li moj prijatelj, ili neprijatelj?
Pa...
Nisam neprijatelj. Zašto pitate?
Znate li šta se dogodilo?
Ne razumem. Šta se dogodilo?
Zasto me tako gledate?
Onako.
Korado, čekajte. Vratite se.
Korado.
Inspektore Katani!
- Tražili smo vas. - Ispitivao sam ljude.
- Mi Vam nismo potrebni? - Ne. Možete ići.
- Nemate auto!? - Ne treba mi. Odlazite.
Zašto ste došli da me tražite? Idite.
Odlazite!
- Dobro veče. Šta želite? - Ja sam inspektor Katani.
- Želeo bih da vidim Don Manfredija. - Uđite.
Samo kao ispovest,...
sa tajnošću ispovesti, mogu da razgovaram sa Vama.
Moram da razgovaram sa nekim, jer su se desile neke stvari...
I setio sam se Vas, jer...
Jednostavno sam se setio.
Oni su pobedili.
Pronašli su način da me slome...
Nastavite.
Sada moram da odlučim...
da li ću da osudim ćerku na smrt.
A pošto neću da je osudim,...
Želim da budete svedok...
za sve grehe koje ću možda počiniti.
Jer će oni tražiti od mene da uradim nešto protiv zakona.
I ja ću to uraditi.
Sigurno Vam neko može pomoći.
Pitajte nadređene.
Ne, to bi samo pokrenulo veliku hajku,...
i pri prvom hapšenju oni ću ubiti moju ćerku.
Gospodine, pogledajte ovo. Sicilfarmaći.
To je šala. Pogledajte ove račune.
Da li oni misle da ćemo poverovati ovim papirima?
Verovatno.
Postoji bezbroj farmaceutskih kompanija
koje će falsifikovati račune da bi sakrile isporuke morfijuma.
Mislite li da ja toga nisam svestan?
I da sam budala?
Ovo može da ih uhvati u zamku.
Samouvereni su i napravili su pogrešan potez.
Šta onda da radimo, gospodine?
Da zaplenimo njihov ribarski brod?
Dobro, dobro.
Ali, brod nije problem.
Konačno imamo osnov da pokrenemo istragu protiv velike kompanije.
Za nekoliko meseci možda ćemo uhapsiti ceo njihov Upravni odbor.
Ne sumnjam u to.
Sem toga, do sada ste uvek bili u pravu.
Izvinite me.
Halo.
Da li te uznemiravam? Bio si u krevetu?
Ne, samo sam zadremao.
- Da li si umoran? - Kao i obično.
Razmišljala sam ceo dan.
Da li rizikuješ zbog svog posla?
Pa, kriminalci me baš i ne vole,...
ali ništa posebno.
Paola spava?
Ne, kod drugarica je.
Hoćeš li mi dati broj?
Izvini, radije ne bih.
Šta, mogu li da razgovaram sa njom?
Slušaj, voleo bih da se ona ne uznemirava.
Paola je veoma uznemirena zbog onog što se desilo među nama.
Neću da je vučem na svoju stranu, ali nemoj ni ti. Važi?
Samo želim da joj čujem glas.
Hajde da je ostavimo na miru.
Neću ti dozvoliti da me odvojiš od nje.
Mi smo loši roditelji,...
ali hajde da mislimo na nju.
Ja nisam protiv tebe. Veruj mi.
I ti ne smeš da budeš protiv mene.
Možda ćemo na kraju da otkrijemo da...
stvari nisu nepopravljive.
- Kako to misliš? - Mislim...
Naša ljubav prema našoj ćerki nam može pomoći...
da se zbližimo ponovo.
Da se zbližimo? Mi?
Ne šali se sa tim stvarima. To je opasno.
Veruj mi.
Ja sam već odustala.
Nemoj sada da mi daješ lažnu nadu.
To nije lažna nada, zar ne?
Slušaj... kada se Paola smiri,...
ti i ja ćemo na miru iskreno porazgovarati.
- I dalje mi veruješ? - Naravno.
Sigurno, Elsa, ali molim te daj mi malo vremena.
Ako tako razgovaraš sa mnom...
učiniću sve što tražiš od mene.
Najzad, ti si u pravu.
Poljubi je za mene.
- Hoćeš li me pozvati? - Hoću, pozvaću te.
- Uskoro? - Uskoro... Doviđenja.
Laku noć, dragi.
Nisi bio raspoložen da me vidiš, zar ne?
Šta je razlog da tako misliš?
Moja nesigurnost.
Kako je Paola?
Zašto?
Kako zašto? Samo želim da znam.
Nadala sam se da ćeš je dovesti.
Nema veze, pozvaću je sutra.
Ostala je kod prijatelja na obali...
uče za ispite.
Pozvaću je kada se vrati.
Ne želiš da budem prijatelj sa Paolom, je li tako?
Bojiš da bi moje prijateljstvo loše uticalo na nju.
Zašto pričaš takve gluposti?
U pitanju je samo to...
što razmišljam o stvarima o kojima ne mogu da ti pričam.
I to iz straha da te ne ugrozim.
Hvala ti...
ali uvek sam želela da sa tobom delim opasnosti koje ti prete.
Ne želim da stojim po strani i da samo gledam. Nikada!
- I ne ... - Gospodine...
- poziv za Vas. - Izvini.
Šta želite?
Čirina je. Taj dečak će umreti u zatvoru.
- On mora izaći van. - Nemoguće.
Vidi, ja...
Vidi ovako... Ne mogu da uradim sve što želiš.
Čekaj.
Imam iznenađenje za tebe.
- Tata... - Paola...
Paola... Zlato moje, kako si?
Kada ćeš doći po mene, tata?
Uskoro. Uskoro.
Uskoro, ali se ne smeš plašiti. Razumeš?
Moraš biti hrabra jer ovo će uskoro biti gotovo.
Razumeš, mala moja?
Čuješ li me? Odgovori. Čuješ li me?
Pa, šta ćemo sa Ćirinom?
Korado , da li si siguran da želiš da napustiš svoju ženu?
Ona će ti možda uzeti Paolu. Da li je to ono što te brine?
Ponekad je teško naći izlaz iz svega.
- Za šta, konkretno? - Za sve.
Inspektore!
- Inspektore. - Profesorka Kristina.
Imao sam preteći telefonski poziv.
Šta su tražili?
Da ispitamo Ćirinu i potvrdimo da ima akutnu kardiopatiju
i da mu je hitno potreban oporavak na klinici.
Ali, on je dobro.
- Šta ste odgovorili? - Sve što sam mogao je da slušam.
Sva papirologija je urađena
i pregledaću ga u narednih nekoliko dana.
I onda?
Onda mi recite šta da uradim, gospodine.
Nemam nameru da se pokorim Mafiji, gospodine.
Ali mi je potrebna podrška. Psihološka i moralna podrška.
Da znam da nisam sam.
A Vi si jedini ovde koji može da mi pomogne.
Moralno...
Moralno, ja sam uz vas.
Ali u realnosti, ako ne... poslušate ove kriminalce,
sve što mogu da uradim je da vam dam oružanu pratnju.
Da li je to sve što možete da učinite?
Pa, koga da gonim? Senke?
Morate da navedete imena,...
i ja ću onda reagovati brzo.
Ali ako me pitate za savet kao prijatelja,...
ne mogu da dozvolim da izvršite samoubistvo, zar ne?
Vi...
Ako uradite kao što kažu
Čirina će ostati u našim rukama,...
a Vi ćete izbeći opasnu situaciju.
Smatrate me prijateljem, kao i ja Vas,...
i trudimo se da delimo probleme sa svojim prijateljima.
To je stvar principa.
Ponekad rizikujemo naše živote iz principa.
Vi ste to uradili!
Vidite, profesore,...
vi i ja smo ljudi koji treba da opstanu...
sa ciljem da pokušamo da pobedimo...
na kraju.
Zato ne brinite,...
moji ljudi će bolje nadzirati Čirinu u bolnici nego u zatvoru.
Ali Vi ste imali...
neke poslove sa njim.
A profiti i dugovi moraju da se plate pre ili kasnije...
ukoliko želite da sačuvate kožu.
Posle detaljnih pregleda koje je izvršio profesor Kristina,
ovog jutra Sante Čirina je premešten iz zatvora
u kliniku Vila Rozalija na dalja ispitivanja.
Izgleda da Čirina pati od ozbiljne bolesti srca.
A sada vesti iz inostranstva...
Smiri se, idiote.
Smiri se.
Jedan.
Dva.
Tri!
Evo, uzmi čašu. Daj i meni jednu.
Mama... kakav dobar lek za srce, zar ne?
To donosi sreću!
Pokvasi moje grudi, moj vrat... Sve više.
Ispijmo zdravicu zajedno.
Pij, mama. Ovo je kao da sam ponovo rođen.
Pijte. Nazdravlje, drugovi.
Čirina!
Prijatelji i roditelji... Pošalji sve napolje.
- Ma, šta on želi? - Ništa, u poseti je.
Ne brini ništa.
- Šta se dešava? - Ništa, mama.
- Šta on traži? - Ništa.
Vodite li ga nazad u zatvor?
Ma, kakav zatvor, mama! Rekao sam ti...
- Pa šta onda traži? - Ništa.
Ne vraćam se nazad u zatvor.
Ne brini.
Ovo je civilizovanije od starog zatvora, zar ne?
Poznajem ovu bolnicu.
Moja kćerka bi trebalo da ide na operaciju krajnika.
Nisam znao da imate kćerku.
Ona ima 12 godina.
- Da li je bila na operaciji? - Ići će.
Čim bude stigla kući.
Ona je na putu, na odmoru?
Tako je.
Pa dobro, sve najbolje.
Uklanjanje krajnika nije teška operacija, čak ni za dete.
A pogledajte mene, sa mojim srčanim problemima...
i svim problemima koje imam sa zakonom...
Ali sve će se završiti. Siguran sam u to.
Na Vašem mestu ne bih pravio mnogo planova za budućnost...
zato što bi mogli umreti mnogo ranije i...
Zavisi kako se stvari budu razvijale.
Verujem u svoje zdravlje, inspektore...
pa moram da Vam kažem da je vaša poseta bila bespotrebna.
Videćemo.
Inspektore...
pre neki dan čitao sam o sinu onog naftnog magnata.
Onome što su ga oteli.
Iskasapili su ga,sirotog dečka. Koja sramota.
I još sam hteo da pitam....
mogu li slobodno da koristim telefon.
Nadam se da me nećete špijunirati.
Možete slobodno da ga koristite.
Paola...
Oh, ovde ste. Video sam Vaš auto dole.
Gospodine, mi ličimo na gomilu budala.
Oni slave u Čirininoj trgovini...
a cveće i šampanjac stiže i u bolnicu.
Dok se u nama nakuplja bes.
Šta želite da uradim?
Ozbiljno razgovarajte sa profesorom Kristinom.
Progovoriće. On nije kriminalac.
Postoje dve mogućnosti.
Ili je pregled ispravan ili je lažan.
Dakle, profesor Kristina je prvi put bio zastrašen...
a sada će se uplašiti još više.
Potražimo drugo mišljenje.
Koji doktor će doći ovde i rizikovati svoj život?
Zašto? Zašto bi to radili?
U svakom slućaju, sud je prihvatio izveštaj.
Pitam se koju vrstu ucene su koristili
da gurnu uglednog čoveka u kriminal.
U svakom slučaju, ucena nije opravdanje.
U pravu si.
Ostaješ ovde?
- Treba ti nešto? - Ne.
Možeš ići.
Gde si ti, Paola?
Zar nećeš da mi kažeš...
- Da li je tačno da je izašao? - Da, u bolnici je.
Ali ga čuvaju kao da je u zatvoru.
Pod prismotrom je danju i noću.
Kada je pokušao da te ubije, zašto ti nisi njega ubio?
Policajac sam, ne ubica.
Dr Katani, poziv za Vas.
- Ko je to? - Prepoznaješ li me?
Izvini na uznemiravanju.
Kancelarija je.
Šta hoćete? Sve je urađeno.
Možete izaći kada želite. Možemo završiti s ovim pitanjem.
Što se žurite, pajkane?
Možda sam ženskaroš ali nisam budala.
Ne, nećemo zatvarati ništa.
Potrebno mi je neko zadovoljenje, zar ne?
Vi ste imali svoje. Sada je moj red.
U suprotnom, neće biti fer, da li se slažete?
Ne možemo imati dvostruke standarde!
Šta je to što sada želite?
Da li mislite da je sve gotovo? Ovo je samo početak!
Stvari se moraju vratiti na staro kao što su bile pre nego što si došao.
Kao da ti nikad nisi ni postojao. Da li ti je to jasno?
Slušaj me sada.
Titi će ostati kod kuće sa svojim budalastim slugom i drugim...
a ti ćeš joj sada reći zbogom. I to zauvek.
I još...
Zapamtio si sina onog naftaša?
Bilo je u svim novinama.
Možeš li da odgovoriš?
Da, sećam se.
Onda uradi kao što sam ti rekao.
Glupo sranje.
Korado...
- Dođi da pojedeš nešto. - Dolazim.
Sipaj mi malo vina.
Našla sam rešenje za nas...
Za nas troje... Mene, tebe i Paolu.
Otići ćemo, ali niko neće znati gde.
Ti znaš da je to nemoguće.
- Da li je to zbog novca? - Ne.
- Imam mnogo novca. - Ne, nije zbog novca.
Titi, ja sam započeo posao ovde
i želim da ga završim.
Ima nekažnjenih ubica.
Jedna od njihovih žrtvi je i tvoja majka.
Ne mogu da živim ako mislim da i ti možeš biti žrtva.
Ništa se neće desiti meni ili tebi. Okej?
- Da li će ovome doći kraj? - Siguran sam da će doći.
Ali moraš raditi kao što ti kažem.
Postoje i ljudi u rehabilitacionom centru.
Biću srećniji ako ostaneš kod kuće.
Postaviću dva policajca ispred tvoje kuće.
I ako te pozove...
On može da me pozove? Rekao si da je bolnica kao zatvor.
- Dakle, on je skoro slobodan! - Nemoj da pričaš gluposti.
Znaš da će njegovo suđenje biti farsa.
- Znaš to! - Smiri se.
Smiri se i slušaj me. Titi, pogledaj me.
Ako pozove i pita za nas,
i naše razgovore,
ne smeš mu dopustiti da sazna...
da znam da je ubio tvoju majku i Marinea.
Nikad mu nisam dao razlog da posumnja u to.
Zapamti, veoma je važno. Okej?
I ako razgovaraš sa njim,
reci mu da sam svinja, kopile...
šta god želiš.
Ovo je surova borba.
Možemo preživeti samo ako smo pametniji.
I ako mi veruješ.
Ako mi kažeš da skočim u vatru, učiniću to.
Ali ako mi pošalje drogu ovde...
Pusti ga da misli da je ponovo uzimaš,
ali je pošalji Don Manfrediju.
Pozovi Don Manfredija i daj je njemu.
Titi, da li ćeš to uraditi?
- Da li me voliš? - Naravno da te volim.
To će učiniti da stvari budu lakše za mene.
Dakle, u skladu sa tradicijom naše stanice,...
čućemo i ljude koji su pod istragom,...
a koji su se, veoma ljubazno i demokratski
složili da odgovore na naša pitanja.
Gospodine Terasini,
kako vidite akcije glavnog inspektora?
Puno buke ni oko čega. DIzanje buke.
Puno buke načinjene iz kog razloga?
Pitanje je ko može imati koristi od toga.
Ne želim čak ni da mislim da je ova prljava igra
nastala iz ličnih razloga.
Jedno drsko pitanje, gospodine.
Da li mafija postoji ili je to samo reč?
Postoje parlamentarna komisija za borbu protiv mafije...
i zakon protiv mafije,...
tako da mafija mora da postoji u stvari.
A kakav stav imate o drogi, gospodine?
Ja sam protiv droge.
Ne koristim je i ne treba mi, hvala Bogu.
Siguran sam da inspektor zna više od mene
u vezi droge.
Ali se bojim...
da on postaje žrtva svojih ljudskih osobina,
a možda pokušava da pomogne nekome...
ko se uhvatio u mrežu droge,...
pa se i sam izgubio u tom svetu...
Svetu u koji ni mi,
ni većina naših sugrađana nikada nikada nismo ušli.
Nikada nismo hodali mračnim stazama
kojima se on odvažio da krene.
Ni pod kakvim okolnostima ne bi mogli da padnemo toliko nisko.
Oni koji vole skandale...
mogu da pomešaju zbilju i maštu.
Mase ljudi mogu biti "zaražene"
skandalom isto toliko koliko i drogom.
Ali niko ne sme nekažnjeno da izazova mržnju.
Pozivi na bojkot, kao i pozivi na linčovanje,...
su pozivi na zločin,...
a zločin nije sport.
Šta biste zaključili?
Rekao bih da je kult istine...
opasan.
A kada ga sami upražnjavamo,...
moramo naučiti da budemo obazrivi.
Dobra emisija, gospodine, zar ne mislite tako?
Sada imamo zahtev, ako Vam to ne predstavlja problem.
Ako dozvolite, doktore, naša prva greška je ribarski brod...
a onda je došao Čirina i njegovi problemi sa srcem.
Sada Ravanusa i Terasini imaju vetar u svojim jedrima.
Možda imaš plan koga ja nisam svestan,...
ali ako ne budemo delali, oni će preuzeti kontrolu...
i baciti nas u zatvor!
U potpunosti si u pravu,
ali, vidiš, potrebno mi da razumem,...
da nađem rešenje.
Nemoj misliti da sam bio ravnodušan prema ovim događajima.
Ali sada ćemo početi od nule.
Pod jedan, intenzivirati istragu u vezi Sicilfarmacije.
Pod dva, ponovo ću ispitati sve njihove finansijske transakcije.
Moramo znati ko stoji iza svega.
Pritegnuti sve ljude na čelnim pozicijama.
- To su Vaša nova naređenja? - I požuri.
To su stara naređenja. Odavno žurimo s njima!
I gde su rezultati? Želim da vidim prave rezultate!
Kako bi bilo da imamo nekoliko naloga za hapšenje?
Tužilac će ih goniti zbog Ravanuse i Terasinija.
- Pa, zašto mu ne zatražite? - Nije pravo vreme.
Koje je bolje vreme od ovog?
Ja ću odlučiti o tome.
Mogu li? Jutarnji izveštaj, gospodine.
Stavi ga tamo.
Ti si novi?
Da, tražili smo više ljudi tako da su poslali agente...
Setimeli Leo, gospodine.
Leo...
- Imao sam prijatelja Lea. - Da, gospodine, Leo De Marija.
Postoji objava dole.
Poginuo je na dužnosti.
Hvala, Setimeli.
Inspektore, sudija Bordonaro je na telefonu.
On je vredan radnik.
- Inspektore, dođite brzo. - Da, gospodine, odmah.
Idem kod sudije.
Stavio sam predmet tamo kada ste mi ga dali.
A jutros je nestao.
Predmet sa izjavama svedoka i odsečcima čekova?
Da, sve što je potrebno da krivično gonimo ove ljude.
Sumnjam na jednog iz kancelarije, ali nemam nikakvog dokaza...
Nema znakova prinudnog ulaska.
Možda su imali ključ.
Da li ste slučajno fotokopirali ove dokumente?
Postoji kopija u mojoj kancelariji.
Idemo u Vašu kancelariju tako da mogu da uzem predmet.
Fotokopije nisu validne na sudu ali ipak nešto znače.
- Dobro jutro, gospodine. - Altero, pođi sa nama.
- Nestali su. - Kako se to desilo?
- Prelistavali smo ih prošle noći. -I sada ih nema.
Martini.
- Da, gospodine? - Ko je bio na straži?
- Setimeli. - Dovedi ga.
Sada razumem zašto su Ravanusa i Terasini
bili toliko pričljivi one noći na TV-u.
- Setimeli je nov, zar ne? - Da, on je onaj koga zovu Leo.
- Šta hoće? - Da razgovara s tobom.
Inspektore.
Neki papiri su nestali prošle noći.
Prošle noći, gospodine?
Prošle noći je neko ukrao dokumente iz ovog kabineta.
- Ti si bio na straži. - Da, gospodine, ja sam bio.
Da li si zaspao?
Nikada ne spavam na dužnosti. Ali nisam nikog video.
- Pa, kako su onda papiri nestali? - Ne znam.
- Sačekaj napolju, Setimeli. - Da, gospodine.
Ostani sa njim. Razgovaraću sa njim kasnije.
Izgleda da su uspeli.
Pokušaću da dobijem priznanje od njega.
Ne okrećite se, doktore. Više volim anonimnost.
- Vi ste onaj koji me zove. - Prepoznali ste moj glas.
Kako ste došli do ovih dokumenata?
Rekli smo vam da imamo dokumente tužioca.
- Imate nekoga tamo? - Imamo prijatelje tamo.
- Sudija Bordonaro možda? - Ne, ali šta vas briga?
- Da li ste poneli svoj primerak? - Naravno.
Naravno, ne postoje još kopija?
Znate šta će se desiti ako imate i druge kopije?
Želim da znam samo kada ću videti svoju kćerku
i kada će se sve ovo završiti.
Videćete svoju kćerku onog trenutka kada se sve ovo završi.
Doviđenja.
Krađa od strane n.n. lica znači da sudija Bordonaro
mora početi svoju istragu od nule...
pa ko zna kada će istraga biti završena.
Moramo priznati, sa žaljenjem,
da mehurići od sapunice uveseljavaju decu koja ih duvaju.
To je izvor zabave.
Ali, na kraju, mehurići pucaju bez ikakvog zvuka.
Ne smemo se predati, gospodine.
Takve stvari se dešavaju ovde.
Naš predmet nije prvi koji je nestao iz suda ili policije...
i neće biti poslednji!
Počinjemo od nule, kao da je ovo prvi dan.
Imamo dva glavna svedoka...
Vas i gospođicu Titi,... a vas dvoje ne možete biti "kupljeni".
Pritisnućemo ih uza zid!
Hajde da se zadržimo na njima.
Moramo im zabiti glavu u WC šolju!
- Setimeli? - Ispituju ga u mojoj kancelariji.
On i dalje poriče, ali je u ćorsokaku.
- Šta se dešava? - Nastavljamo.
Inspektore, optužuju me da sam ukrao taj predmet.
- Mora da si to bio ti. - Ne, kunem se!
- Ti si bio na straži. - Ne, kunem se!
Samo sekund. Neko drugi je mogao to da uradi.
Možda sa terase.
- Misliš da je moguće? - Zašto ne? Proveri.
Moramo biti oprezni pre nego što optužimo ljude.
Inspektore, da li ću biti suspendovan? Da li ću biti saslušan?
Koja sramota za moju porodicu!
Mi smo porodica... Kunem se, inspektore!
Setimeli, ostani smiren! Rešićemo ovo.
Hvala.
Gospodine, dođite i pogledajte sami,...
ali nemoguće je odande ući ovamo.
Nažalost, ali Setimeli mora da se ispita.
- Sve je u redu? - Da, gospodine.
Kako stoje stvari?
- Zašto pitaš? - Želim da znam.
Mogao si da dođeš i vidiš sam.
Nisam mogao.
Slušaj me sada, Čirina me i dalje zove.
On je siguran da sam ćutala i bila verna....
i nastavlja sa pitanjima "Da li me voliš?"...
i ja mu kažem da ga volim.
"Da li se sećaš?" i ja kažem da se sećam!
Ali ja ne mogu da podnesem da čujem taj glas!
Zašto se sastajemo ovde u tajnosti?
- Moramo, za sada. - Zašto?
Smatram da je tako bolje.
- Šta kriješ? - Mnogo toga.
Želeo sam da te vidim zato što...
Zapamti, bez obzira šta se dešava...
i dalje mislim na tebe kao što sam mislio ranije.
Volim te.
Moraš mi verovati. Idi sa njima sada.
Nazvaću te za nekoliko dana.
Još piva?
Evo vašeg piva.
Inspektore, moram da razgovaram s Vama.
Dajte sok od narandže.
Poslali su me da razgovaramo.
Hajde da razgovaramo.
Radi se o...
zameniku inspektora.
- Alteru? - Da li ste mu rekli...
da potraži dokumenta koja su nestala u sudu?
On radi svoj posao.
Previše dobro radi svoj posao. On je smetnja... Velika.
Tako da je bolje... Razumete?
Šta?
Pošaljite ga u Palermo sutra kolima. Mi ćemo uraditi ostalo.
Ne još i to.
Bez krvoprolića. Razumeš?
Razumeš, ti malo govno? Bez krvoprolića.
Ubiću te.
Ubiću te ovde.
I posle ću ubiti sebe! Ovde, ispred svih.
Razumeš?
Izvršiću samoubistvo.
Ukloniću sebe tako da svemu ovome dođe kraj.
Izvršiću samoubistvo!
Niste razmišljali o tome? Onda idi i reci im.
Reci im da ću izvršiti samoubistvo. Idi i reci im!
Dobro veče, gospodine.
Ne brinite, mi smo prijatelji.
Izvinite što smo ušli bez poziva.
Došli smo da uzmemo neku odeću za vašu malu devojčicu.
Neke majice, farmerice, haljine...
Ako nam ih možete dati.
Niste odgovorili, gospodine?
Izgleda da ste miljama daleko.
Došli smo da Vam učinimo malu uslugu.
I da Vam kažemo šta možete učiniti za nas.
Neću učiniti ništa više.
Gospodine, šta to pričate?
Kakve su to gluposti?
Spustite taj pištolj.
Osećali smo da se nešto promenilo, ali ne takvo sranje, ne ovoliko.
Preterujete, gospodine.
Život je sunce i zabava. Život je da se živi.
Izgledate uznemireno, zato, evo šta ćemo uraditi...
Hajde da zaboravimo na zamenika inspektora
i na tu gospođicu Titi Peči Šjaloja...
koju ste pre neku noć ostavili sa dvojicom svojih ljudi...
I gde je ona otišla? Možda da se nađe sa Vama.
Ali, trudimo se da razumemo i da zaboravimo,...
Međutim, imali smo dogovor, a dogovor je dogovor, gospodine.
Ne smete viđati tu damu više. To Vam je jasno, zar ne?
Sada ćemo razgovarati o pištolju.
Izvršićete samoubistvo i dete je bezbedno.
Bravo!
Ali gospodine, da li ste sigurni da ćete sačuvati život svoje kćerke?
Govorim Vam ovo pre nego što uradite nešto glupo.
Vi mislite da nemate sreće,
ali mi Vam kažemo da imate...
zato što dolazimo sa dobrim vestima.
Dođite da vidite kako je vaša kćerka.
Da li si došao da me vodiš?
Molim te, želim da se vratim s tobom.
Da, zlato moje...
Kako si?
Držali su me zaključanu.
Danju i noću.
Nisu me puštali vani.
Nećeš me ostaviti, zar ne?
Još samo malo.
Slušaj...
Još koliko dana?
Nema još mnogo, zlato.
Ali ne treba sada da plačeš.
Moraš biti jaka i misliti na mene i mamu.
Molim te, moraš biti jaka. Ne plači.
Vreme je isteklo, gospodine.
Moramo da razgovaramo sa tatom, daj mu poljubac.
- Pustite me! - Gospodine! - Tata!
Evo nas ponovo, gospodine. Molim vas ne okrećite se.
Gospodine, izgleda da sam specijalista
za pravne probleme i zagonetke.
Tako da sam se pitao kako da nađem način
da vratim Vašu kćerku kući i učinim Vas srećnim.
Videli ste da Vam je dete nepovređeno.
Da, video sam.
Dakle, način koji moramo pronaći, mora biti potpuno pouzdan.
Pouzdan za ljude, za štampu...
i, iznad svega, za sudije...
jer ako oni misle da ste bili prinuđeni,
sve će biti loše.
A ako sve bude loše,...
završiće se tragično.
Dakle, na početku, moramo razrušiti tu tvrđavu laži
koja je stvorena oko Čirine.
Ta pucnjava se nije dogodila onako kako ste rekao.
Lagali ste, gospodine,
i vaša laž mora biti javno osporena.
Ali, kako to može biti urađeno?
Imate bujnu maštu. Dajte mi ideju
- Trebaju Vam dva lažna svedoka. - Dobro. Šta još?
Izvinite, gospodine...
Da li je istina da ćete ići na TV, u program Santamarije.
- Da. Pa šta? - Zašto se mučite time?
- On nas je uvek napadao. - Želim da ga naučim lekciji.
Ignorišite ga. Ne idite, to je greška.
Vi pravite grešku! Šta nije u redu, Altero?
Postoji još nešto što moram da Vam kažem.
Radi se o... rečeno mi je...
Pa, neki ljudi govore da je...
neka osoba napravila scenu u restoranu...
Bilo je svađe, a i ljudi pričajuu da ste to bili vi.
- U kom restoranu? - U Kaminetu.
- Ne znam taj restoran. - Žao mi je...
Ta osoba mora da je ličila na Vas.
Inspektore Katani,...
prevrnuli ste ovaj grad naglavačke.
Ljudi su pretpodtavljali da će, kada otvore jutarnje novine,...
čitati o hapšenjima i optužnicama, ali ništa.
Kako to objašnjavate?
Pa, za početak,...
glavni dokazi su nam ukradeni.
Sami ste to javili u svojim vestima.
- Da li su to čvrsti dokazi? - Veoma čvrsti, rekao bih.
Dozvolite da budem indiskretan... Šta ćete učiniti sada?
Idemo dalje sa opštom istragom.
Sudstvo će onda nastaviti dalje...
u onim slučajevima gde ima dovoljno dokaza.
Kao što je slučaj Sante Čirine, na primer.
Tako je... na primer.
Morate nam oprostiti,...
ali i mi smo istraživali njegov slučaj.
Nastavite.
Da li bi ste se suočili sa dva svedoka?
Bojim se da ne razumem o čemu se uopšte radi?
Gospodin Armando Bola
i gospodin Gaetano Merćenize, obojica vozači kamiona.
Njihov kamion se pokvario
popodne 16-og juna u vidokrugu mesta
gde je bila pucnjava između inspektora Katanija,
Santa Čirine i njegovog druga Emanuela De Facija.
Šta ste videli?
Dakle, moj drug i ja,...
videli smo svojim očima,...
da je ovaj ovde inspektor izvukao pištolj
i prvo pucao u gospodina Čirinu, potom u jadnog dečaka na biciklu.
Zauzet sam!
Jednog je ubio, a znamo...
šta se desilo onom drugom.
Da li shvatate ozbiljnost svog iskaza?
Naravno da shvatamo.
Da li ste spremni da ponovite ovu izjavu
na sudu pod zakletvom?
To smo uradili pre sat vremena.
Pred tužiocem, gospodinom...
Bordonaro.
Da, sa rukom na Bibliji.
Zašto ste odlučili da dođete tek sada?
Zato što su se stvari smirile.
- Šta je bilo pre? - Plašili smo se.
Koga?
Samo ćemo reći da smo se plašili.
Da li ste se plašili da ćete biti optuženi?
I više od toga!
Svedoci nestaju kao magla kada postanu problem.
Dešavalo se to ranije.
Još uvek imamo problem sa pištoljem Čirine,
kojim je ubijen zamenik inspektora Leo De Maria.
Prema onome što smo videli...
ispektor ga je uzeo iz ruke mrtvog čoveka....
i rekao da je bio Čirinin tako što ga je stavio pored njega.
Šta, onda, mislite...
zašto Sante Čirina nije rekao nikome o ovom detalju...
za koji mi smatramo da je jako bitan?
Čirina stalno govori da nije prvi pucao,
ali mu niko ne veruje.
Gospodine Katani,...
šta vi mislite o ovim senzacionalnim otkrićima?
Moram da priznam da vaš kanal...
zna kako da bude senzacionalan.
Gospodine Santamaria, rekli smo pola sata.
I pola sata je isteklo.
Izvinjavam se našim gledaocima...
Mogu samo da se izvinim za ovaj neočekivani prekid.
Šta se dešava? Čekajte, moramo da razgovaramo.
Ostavite me!
Ovi svedoci...
To su osobe ke su odlučile da govore u interesu pravde.
A tebi bi bilo dobro da se vratiš kući.
Sada mislim ozbiljno.
- Šta se dešava, gospodine? - Pustite me.
Sudija Bordonaro želi da vas vidi odmah.
Dva svedoka su mi dala detalje.
Činjenice koje niko ko nije bio tamo ne bi znao.
Na primer, nakon pucnjave
AGIP tenk je išao preko nadvožnjaka.
I to je nešto što Čirina nije mogao da vidi odozdo.
Počnimo ponovo.
Da li ste prvi pucali?
Video sam ih da posežu za svojim torbama...
i mislio da hoće da izvade pištolje.
Mislili ste? To je neosnovana upotreba sile.
Možda još gore, ako se dokaže da su reagovali u samoodbrani!
Tada to postaju ubistva.
Da li je tačno da ste zamenili oružje?
To je bio pištolj mrtve bitange kome više nije bio potreban,
ali j bio potreban meni, da okrivim živu bitangu. Pa?
Neprihvatljivo je da predstavnik zakona reaguje tako!
Bojim se da je to svet u kome živimo.
Postoje glasine da imate bračne probleme...
zbog Vašeg odnosa... sa mlađom aristokratkinjom.
Nisam video tu osobu duže vreme.
Neki kažu da je to razlog
za Vašu odbojnost prema Sante Čirini.
Kao što sam rekao, sve je ostalo u prošlosti.
Tako da priznajete da ste imali blizak odnos sa tom osobom.
Da, priznajem.
I da li ima još nešto što želite da priznate?
Stičem utisak...
da ste falsifikovali činjenice u različitim prilikama.
Koji je vaš odgovor?
Od sada ste pod istragom.
Žao mi je.
KRAJ PETE EPIZODE
Prevod i adaptacija: Dule, Miša i Zoki Çhalma™, 2010.